Bad Ems

Bad Ems on linn Saksamaal Rheinland-Pfalzi liidumaal, Rhein-Lahn-Kreisi keskus, riiklikult tunnustatud kuurort.

Linna pindala on 15,4 km², elanike arv on 9055 (31.12.2010).

Loodus
Linn paikneb Nassau looduspargis Reini Kiltkivimäestikus Taunuse ja Westerwaldi vahel kummalgi pool Lahni jõge selle alamjooksul.

Linnas on raviveeallikad Emser Kränchen, Kesselbrunnen, Kaiserbrunnen, Römerquelle, Robert-Kampe-Sprudel, Bohrung 3 (Haustrunk), Neuquellen, Fürstenbrunnen, König Wilhelm's Felsen-Quelle jt. Need on peamiselt fluoriidi ja naatriumvesinikkarbonaati sisaldavad kuumaveeallikad, mille temperatuur ulatub 57 °C-ni. Nende vett nimetatakse Emsi veeks. 

Kõrgus merepinnast on 70–240 m.

Kategooria:Rheinland-Pfalzi linnad